**Všeobecne záväzné nariadenie obce o miestnych daniach a o miestnom poplatku za komunálne odpady a drobné stavebné odpady**

**č.2/2022**

**o podmienkach určovania a vyberania dane za psa, za užívanie verejného priestranstva, za predajné automaty ,za nevýherné hracie prístroje a vyberania poplatku za komunálne odpady a drobné stavebné odpady.**

**Úvodné ustanovenie**

**§ 1**

1/ Obecné zastupiteľstvo v Janíkoch podľa § 11 odsek 4 písm.d/ zákona č. 369/1990 Zb. o obecnom zriadení v znení neskorších predpisov rozhodlo , že nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady zavádza s účinnosťou od 01.01.2023

a/ daň za psa

b/ daň za užívanie verejného priestranstva

c/ daň za predajné automaty

d/ daň za nevýherné hracie prístroje

a e/ miestny poplatok za komunálne odpady a drobné stavebné odpady .

2/ Základné ustanovenia o dani za psa, za užívanie verejného priestranstva , za predajné automaty , za nevýherné hracie prístroje a o miestnom poplatku za komunálny odpad a drobný stavebný odpad sú uvedené v 3,4,6,7 a 10 časti zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady , ktoré upravujú daňovníka , predmet dane, základ dane, sadzbu dane ,vznik a zánik daňovej povinnosti , oznamovaciu povinnosť a platenie dane.

**§ 2**

**Daň za psa:**

1/ Predmetom dane za psa je pes starší ako 6 mesiacov chovaný fyzickou alebo právnickou osobou.

2/ Daňovníkom je fyzická osoba alebo právnická osoba, ktorá je vlastníkom psa alebo držiteľom psa , ak sa nedá preukázať , kto psa vlastní.

3/ Sadzba dane za psa je: **8,00 €** za jedného psa a kalendárny rok .

4/ Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť za zdaňovacie obdobie alebo za pomernú časť dane na zostávajúce mesiace zdaňovacieho obdobia , v ktorom vznikla daňová povinnosť.

5/ Správca dane oslobodenie na rok 2023 neposkytuje.

**§ 3**

**Daň za užívanie verejného priestranstva**

1/ Predmetom dane za užívanie verejného priestranstva je osobitné užívanie verejného priestranstva.

Verejným priestranstvom na účely tohto zákona sú verejnosti prístupné pozemky vo vlastníctve obce.

Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, predajného zariadenia , zariadenia cirkusu , zariadenia lunaparku a iných atrakcií

- pred obchodom Ladislava Vidu v Horných Janíkoch /parc.č. 73/3/

pred bývalou Autoumyváreň v Dolných Janíkoch / parc.č. 77/3/

pri Obecnom úrade v Janíkoch /parc.č. 130/2 /

na pozemku v Horných Janíkoch smerom na Búštelek /parc.č. 72/1 /

2/ Daňovníkom je fyzická osoba alebo právnická osoba , ktorá verejné priestranstvo užíva.

3/ Základom dane za užívanie verejného priestranstva je výmera užívaného verejného priestranstva v m2 .

4/ Sadzba dane je za každý aj začatý m2 : **0,65 €** t.j. za osobné auto – **3,25 €**

**§ 4** .

**Daň**  **za predajné automaty**

1/ Predmetom dane za predajné automaty sú prístroje a automaty , ktoré vydávajú tovar za odplatu

2/ Daňovníkom je fyzická osoba alebo právnická osoba , ktorá predajné automaty prevádzkuje.

3/ Základom dane je počet predajných automatov .

4/ Sadzba za jedného predajného automatu a kalendárny rok je :

nad 10 druhov tovarov : **165,97 € .**

do 10 druhov tovarov :  **82,98 €**

5/ Daňovník je povinný písomne oznámiť vznik daňovej povinnosti do 30 dní od vzniku daňovej povinnosti a v tejto lehote zaplatiť daň za zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Daň je splatná do 31.01.2021

**§ 5**

**Daň za nevýherné hracie prístroje**

1/ Predmetom dane za nevýherné hracie prístroje sú hracie prístroje,ktoré spúšťajú alebo prevádzkujú za odplatu , pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti .

2/ Nevýherné hracie prístroje sú:

- elektronické prístroje na počítačové hry

- mechanické prístroje, elektronické prístroje, automaty a iné zariadenia na zábavné hry.

3/ Daňovníkom je fyzická alebo právnická osoba, ktorá nevýherné prístroje prevádzkuje.

4/ Základom dane je počet nevýherných hracích prístrojov.

5/ Sadzba dane je **67,00 €** za jeden nevýherný hrací prístroj a kalendárny rok.

Daň je splatná dvoch rovnakých splátkach , prvá splátka do 31.01.2023 druhá splátka do 31.07.2023.

6/ Daňovník je povinný písomne oznámiť vznik a zánik daňovej povinnosti do 30 dní od vzniku daňovej povinnosti a v tejto lehote zaplatiť daň za zdaňovacie obdobie alebo pomernú časť dane na zostávajúce mesiace zdaňovacieho obdobia , v ktorom vznikla daňová povinnosť.

**§ 6**

**Miestny poplatok za komunálne odpady a drobné stavebné odpady**

1/ Obec Janíky ustanoví ,že poplatok za komunálne odpady a drobné stavebné odpady od poplatníka v ustanovenej výške pre obec vyberá a za vybraný poplatok ručí:

a/ vlastník nehnuteľností

b/ ak je nehnuteľnosť v spoluvlastníctve viacerých spoluvlastníkov , poplatok vyberá a za vybraný poplatok ručí zástupca určený spoluvlastníkmi,

2/ Sadzba poplatku je:

a/ - **0,074 € z**a osobu a kalendárny deň / tj. **27,01 €** ročne/

b/ **- 0,039** za kg drobného stavebného odpadu

3/ Poplatník je povinný do jedného mesiaca odo dňa vzniku povinnosti platiť poplatok odo dňa , keď nastala skutočnosť, ktorá má vplyv na zánik poplatkovej povinnosti , ako aj od skončenia obdobia ohlásiť obci

a/ svoje meno, priezvisko , dátum narodenia , adresu trvalého pobytu , adresu prechodného pobytu alebo názov alebo obchodné meno, sídlo alebo miesto podnikania, identifikačné údaje.

b/ identifikačné údaje iných osôb , ak za ne plní povinnosti poplatníka podľa § 77 ods. 7

c/ údaje rozhodujúce na určenie poplatku podľa § 79 spolu s ohlásením predloží aj doklady potvrdzujúce uvádzané údaje , ak súčasne požaduje zníženie alebo odpustenie poplatku

4./ V obci je zavedený dvojtýždenný systém zberu komunálnych odpadov,ktorý upravujeVšeobecne záväzné nariadenie obce Janíky č. 1/2021 o nakladaní s komunálnymi odpadmi a drobnými stavebnými odpadmi na území obce Janíky zverejnená : <https://www.janiky.sk/odpad/separacia-odpadu-janiky/vseobecne-zavazne-nariadenie-obce-janiky-c-1-2021-o-nakladani-s-komunalnymi-odpadmi-a-drobnymi-stavebnymi-odpadmi-na-uzemi-obce-janiky-372sk.html>

5./ Poplatok je splatný do 28.02.2023

6./ Správca dane na rok 2023 oslobodenie ani úľavu neposkytuje.

**§ 7**

**Záverečné ustanovenia**

1/ Obecné zastupiteľstvo obce Janíky sa na tomto všeobecne záväznom nariadení o miestnych daniach a o miestnom poplatku za komunálne odpady a drobné stavebné odpady na rok 2023 uznieslo dňa 13. 12. 2022 uznasením č. 7/2022

2/ Všeobecné záväzné nariadenie nadobúda účinnosť 01.01.2023.

3/ Týmto sa ruší nariadenie obecného zastupiteľstva o miestnych poplatkoch č.2/2021 na rok 2022.

Lajos Berner

starosta obce

V Janíkoch dňa 15.12.2022